Утвърдил: …………………………..

инж. Людмила Ганчева,

Директор на ПГХТТ

**Инструктаж с оглед опазване живота и здравето на учениците в района на училището и извън него (БДП)**

Настоящият инструктаж се провежда с цел да се избегнат нещастните случаи, травми и наранявания, да се предотвратят злополуки и заболявания с оглед опазване живота и здравето на учениците на ПГХТТ.

Преживяването на пътнотранспортно произшествие или инцидент, получаването на травми, загубата на близък, вследствие на инцидент са болезнени събития, които оставят дълбоки и трайни следи в съзнанието на всеки човек, често пъти за цял живот. Всяка година милиони хора от цял свят се присъединяват към огромното множество на пострадалите от автомобилни катастрофи. Увеличиха се и инцидентите, свързани със селфита на безопасни места сред учениците, с цел по атрактивни снимки за социалните мрежи.

Във връзка с опазването живота и здравето на учениците, инструктажа цели да напомни на учениците да бъдат по отговорни и внимателни през предстоящите празници и ваканции.

**Общи изисквания:**

1. При управление на велосипед, мотор или кола да се спазват правилата по БДП.
2. Движете се по вътрешната част на тротоара, колкото се може по-далеч от платното за движение.
3. Движете се плътно вляво по улици без тротоар и срещу движението на насрещните автомобили.
4. Преминавайте по пешеходната пътека с внимание, макар да имате предимство.
5. Пресичайте само на зелена светлина на светофара, като отново се оглеждайте в двете посоки.
6. Пресичайте улиците само на определените за целта места.
7. Когато пресичате – първо се огледайте наляво, после надясно и по средата на улицата пак наляво.
8. Никога не пресичайте улицата тичайки, между паркирани коли и пред спрял на спирка автобус.
9. Не излизайте внезапно на уличното платно.
10. Помнете, че на пътя има агресивни водачи на пътни превозни средства, които застрашават вашата сигурност.
11. Не излизайте на улицата с велосипед преди да сте сигурни, че е изправен (звънец, спирачки, фар отпред и светлоотразител отзад) и го управлявате отлично. Облечени сте с необходимите предпазни средства и към дрехите ви има прикрепени светлоотразителни елементи.
12. Карайте велосипед на разрешените за това места.
13. Когато управлявате вашия велосипед трябва да знаете, че е опасно да се движите успоредно с друг велосипедист и близо до моторно превозно средство и да се държите за него. Движете се плътно в дясно на платното за движение и подавайте сигнал с ръка преди да завиете или спрете.
14. Изчакайте на определеното безопасно място пристигащите автобуси.
15. Никога не правете селфита на места, които застрашават живота и здравето ви, като високи сгради, необезопасени стълбища, парапети и сгради, замръзнали язовири и водоеми.
16. Бъдете предпазливи на хлъзгава настилка.
17. Избягвайте стоенето в близост до електрически стълбове.
18. Абсолютно се забранява играта с огън и други леснозапалими и избухливи вещества - бомбички, пиратки, спирт, бензин и други.
19. Абсолютно се забранява къпането във водни площи, които са неохраняеми и не са определени за тази цел /езера, язовири, реки, плажове и др./
20. При игри на открито да бъде засилено вниманието срещу ухапване от насекоми, кърлежи, влечуги и други.

**Изработил:**

**Комисия по БДП**